Ρεβυθοπίλαφο με παστουρμά
Ρεβύθια και ρύζι έχουν ουδέτερη γεύση, γι' αυτό και ο ψιλοκομμένος παστουρμάς δίνει αυτό το κάτι που τους λείπει και ένα πικάντικο τουίστ.
500 γρ. ρεβύθια, αποφλοιωμένα, μουλιασμένα σε νερό αποβραδίς , 200 γρ. ξερό κρεμμύδι, ψιλοκομμένο , 20 γρ. φρέσκο τζίντζερ, καθαρισμένο, ολόκληρο, 1 κουτ. σούπας θυμάρι, τριμμένο , 2 λίτρα ζωμός λαχανικών  , 20 ml χυμός λεμονιού , 250 γρ. ρύζι παρμπόιλντ , 200 ml ελαιόλαδο , αλάτι, φρεσκοτριμμένο πιπέρι, 100 γρ. παστουρμάς, σε άκοπο κομμάτι (όχι σε φέτες δηλαδή), σε μικρά καρέ , λίγος ψιλοκομμένος μαϊντανός , λίγο ελαιόλαδο
Για να φτιάξουμε το ρεβυθοπίλαφο με παστουρμά, ξεκινάμε στραγγίζοντας τα ρεβύθια. Σε μια κατσαρόλα ζεσταίνουμε το ελαιόλαδο σε μέτρια φωτιά και σοτάρουμε το κρεμμύδι και το τζίντζερ για 2-3 λεπτά.Προσθέτουμε τα ρεβύθια και σοτάρουμε για άλλα 3-4 λεπτά. Ρίχνουμε τον ζωμό και αφήνουμε να πάρει βράση, ξαφρίζοντας καλά.Προσθέτουμε το θυμάρι, αλάτι, πιπέρι και τον χυμό λεμονιού και βράζουμε για 1 ώρα.Παράλληλα, βράζουμε το ρύζι σύμφωνα με τις οδηγίες της συσκευασίας.Προθερμαίνουμε τον φούρνο στους 180°C. Αδειάζoυμε όλο το περιεχόμενο της κατσαρόλας σε ένα ταψί και ψήνουμε για 1 ώρα. Ξεφουρνίζουμε, αφαιρούμε το τζίντζερ, προσθέτουμε το ρύζι και ανακατεύουμε.Μοιράζουμε το ρεβυθοπίλαφο σε μικρά μπολ και σκορπίζουμε από πάνω τον παστουρμά και λίγο ψιλοκομμένο μαϊντανό.Ραντίζουμε με ελαιόλαδο και σερβίρουμε.
Αλλαντικά,Ρεβύθια